open-index/open-wikipedia-markdown huggingface dataset:
Inovec (prítok Bebravy)

**Inovec** je vodný tok v okresoch Trenčín a Bánovce nad Bebravou. Je to pravostranný prítok Bebravy s dĺžkou , je tokom V. rádu.

## Prameň
Pramení v Považskom Inovci, na juhovýchodnom svahu vrchu Inovec (), v nadmorskej výške okolo 

## Opis toku
Spočiatku tečie východným smerom, pri Mazúrovej chate priberá prvý prítok zľava a vteká do Podunajskej pahorkatiny, podcelku Nitrianska pahorkatina, časť Bánovská pahorkatina. Tu sa najprv stáča na juhovýchod, preteká cez Dubodiel, na krátkom úseku tečie na juh, sprava priberá Bratinovský potok a prudko sa stáča na juhovýchod. Z pravej strany ďalej priberá Vrbovský potok () a ďalej pokračuje cez Čuklasovce. Potom tečie viac-menej východným smerom, utvára niekoľko prudkých zákrut a preteká cez Veľké Držkovce. Rozširuje svoje koryto a opätovne sa stáča na juhovýchod. Následne preteká Držkovskou dolinou, míňa obce Dvorec na pravom brehu a Veľké Chlievany na ľavom brehu. Tu sa stáča na východ a v blízkosti Biskupíc v nadmorskej výške okolo  sa vlieva do Bebravy.

## Referencie

Kategória:Rieky na Slovensku
Kategória:Povodie Bebravy
Kategória:Vodné toky v Považskom Inovci
Kategória:Vodné toky v Nitrianskej pahorkatine
Kategória:Vodné toky v okrese Bánovce nad Bebravou
Kategória:Vodné toky v okrese Trenčín
Kategória:Dubodiel
Kategória:Veľké Držkovce
Kategória:Veľké Chlievany
Kategória:Bánovce nad Bebravou
Radiša (rieka)

**Radiša** je riečka na území okresu Bánovce nad Bebravou. Je to ľavostranný prítok Bebravy, má dĺžku  a je tokom V. rádu.

## Prameň
Pramení v Strážovských vrchoch, v podcelku Nitrické vrchy, pod hlavným hrebeňom pohoria, na južnom úpätí Capárky () v nadmorskej výške približne 

## Opis toku
Od prameňa tečie sprvu juhozápadným smerom, zľava priberá prítok spod Suchého vrchu () a následne z tej istej strany aj Čierny potok. Potom utvára dvojitú zákrutu, vstupuje do Kšinianskej kotliny, z pravej strany priberá Závadu a preteká obcou Kšinná už južným smerom. Za obcou priberá sprava Kšinku, zľava Rakovec a opäť sprava Brusné.

Následne vstupuje do Podunajskej pahorkatiny, podcelku Nitrianska pahorkatina a časti Bánovská pahorkatina. Preteká obcou Žitná-Radiša, konkrétne najprv časťou Radiša, kde priberá pravostranný prítok spod Bánovského vrchu () a potom okrajom časti Žitná, ležiacej pri sútoku Radiše s ľavostrannou Omastinou. Vzápätí vstupuje na územie obce Uhrovec, tu priberá zľava Striebornicu a stáča sa na západ. Rozširuje svoje koryto a mení smer toku na juhozápad, preteká cez Horné Naštice a následne vstupuje na územie mesta Bánovce nad Bebravou. Preteká intravilánom mesta a zároveň geomorfologickou časťou Bebravská niva. Tu sprvu tečie juhozápadným smerom, potom sa južne od centra stáča na západ, na krátkom úseku tečie viac-menej súbežne s Bebravou, preteká ešte cez Biskupice, v blízkosti nich ústi do Bebravy ().

## Referencie

Kategória:Rieky na Slovensku
Kategória:Povodie Bebravy
Kategória:Vodné toky v Strážovských vrchoch
Kategória:Vodné toky v Nitrianskej pahorkatine
Kategória:Vodné toky v okrese Bánovce nad Bebravou
Kategória:Kšinná
Kategória:Žitná-Radiša
Kategória:Uhrovec
Kategória:Horné Naštice
Kategória:Bánovce nad Bebravou
Spacelab

**Spacelab** je vesmírne laboratórium, ktoré skonštruovala Európska kozmická agentúra (ESA). Do vesmíru ho vynášal americký raketoplán vo svojom nákladovom priestore. Počas celého letu bolo laboratórium v nákladovom priestore družicového stupňa raketoplánu a bolo od raketoplánu závislé (napr. ohľadom energetických zdrojov). Nebolo preto schopné, na rozdiel od Skylabu, lietať na obežnej dráhe Zeme samostatne.

Spacelab tvoria dve pretlakové laboratóriá, v ktorých astronauti robia mikrogravitačné experimenty, a tri nehermetizované laboratóriá nazývané externé plošiny. Spacelab mal buď pretlakové moduly, alebo vonkajšie plošiny, alebo ich kombináciu. Posádka spala v prednej časti orbitera a na prácu v pretlakových moduloch sa presunula cez prechodový tunel. Laboratórium sa považuje za najvýznamnejší medzinárodný projekt západnej kozmonautiky.

Prvý let Spacelabu sa uskutočnil 22. marca 1982 pri misii STS-3. Išlo o prototyp montážnej plošiny Spacelabu. Prvé experimenty vo vesmíre však boli vykonané až v roku 1983, pri lete STS-9. Celkove absolvovali rôzne modifikácie Spacelabu 29 letov, posledný v roku 2001 (STS-104).

Spacelab nebol prvou orbitálnou vesmírnou stanicou. Jeho predchodcom bol od roku 1973 objemnejší a ťažší Skylab. Vôbec prvým vesmírnym laboratóriom bol ruský Saľut 1 vypustený v roku 1971.

## Nákres Spacelabu

;Opis
# prechodový tunel medzi orbiterom a Spacelabom
# úchytky k nákladovému priestoru
# úchytky na nohy
# experimentálna jednotka
# pretlakové moduly
# vonkajšia plošina
# infračervený ďalekohľad
# prístroj na výskum magnetického poľa Zeme
# nákladový priestor orbitera
# zadná stena prednej časti orbitera

## Misie Spacelabu
(nezapočítavajú sa lety prototypov)

* Columbia STS-9, 1983, Module (LM1)
* Challenger STS-51-B, 1985, Modul (LM1)
* Challenger STS-51-F, 1985, Spacelab 2
* Challenger STS-61-A, 1985, Modul (LM2)
* Columbia STS-35, 1990, ASTRO-1
* Columbia STS-40, 1991, Modul (LM1)
* Discovery STS-42, 1992, Modul (LM2)
* Atlantis STS-45, 1992, ATLAS-1
* Columbia STS-50, 1992, Modul LM1)
* Endeavour STS-47, 1992, Modul (LM2)
* Discovery STS-56, 1993, ATLAS-2
* Columbia STS-55, 1993, Modul (LM1)
* Columbia STS-58, 1993, Modul (LM2)
* Endeavour STS-59, 1994, SRL-1
* Columbia STS-65, 1994, Modul (LM1)
* Endeavour STS-68, 1994,  SRL-2
* Atlantis STS-66, 1994, ATLAS-3
* Endeavour STS-67, 1995, ASTRO-2
* Atlantis STS-71, 1995, Modul (LM2)
* Columbia STS-73, 1995, Modul (LM1)
* Columbia STS-78, 1996, Modul (LM2)
* Columbia STS-83, 1997, Modul (LM1)
* Columbia STS-94, 1997, Modul (LM1)
* Columbia STS-90, 1998, Modul (LM2)
* Endeavour STS-99, 2000, SRTM
* Atlantis STS-104 2001

Kategória:Európska vesmírna agentúra
Kategória:Kozmické laboratóriá
Hutná (prítok Hrona)

**Hutná** je vodný tok na strednom Slovensku, ľavostranný prítok Hrona na strednom Pohroní, má dĺžku .

Pramení v sopečnom pohorí Poľana, na juhovýchodnom úpätí Ľubietovskej Bukoviny (), v nadmorskej výške okolo 

Od prameňa tečie najprv na severovýchod, oblúkom sa postupne stáča na severozápad, priberá niekoľko kratších prítokov z oboch strán a vstupuje do severovýchodnej časti Zvolenskej kotliny. Preteká v blízkosti obce Strelníky, sprava priberá Slobodný potok, neskôr ďalší pravostranný prítok z oblasti Kováčovho majera a koryto sa viac rozširuje. Vstupuje na územie obce Ľubietová, postupne preteká jej časťami Píla, Zábava i samostatnou obcou, v blízkosti stredu obce priberá ľavostrannú Vôdku a stáča sa viac na severoseverozápad.

Potom tečie cez Ľubietovskú dolinu, ktorá oddeľuje Bystrickú vrchovinu na západe od Veporských vrchov (podcelok Čierťaž) na východe a vlieva sa do Hrona neďaleko obce Lučatín, na styku troch geomorfologických celkov: Zvolenská kotlina, Horehronské podolie a Veporské vrchy.

## Referencie

Kategória:Rieky na Slovensku
Kategória:Povodie Hrona
Kategória:Vodné toky v okrese Banská Bystrica
Kategória:Ľubietová
Kategória:Strelníky
Chotina

**Chotina** je rieka v okresoch Bánovce nad Bebravou a Topoľčany. Je to pravostranný prítok Nitry s dĺžkou , je tokom IV. rádu.

Pramení v Považskom Inovci, v podcelku Vysoký Inovec, pod hlavným hrebeňom pohoria, na juhovýchodnom úpätí vrchu Jakubová (), v nadmorskej výške približne 

V pramennej oblasti utvára vejár viacerých prítokov a tečie najprv juhovýchodným smerom, sprava priberá Švarcov jarok a stáča sa na východ. Zľava potom priberá Sakovú, pri osade Stará huta Starohutský potok sprava a následne pri samote Mankovec rovnomenný potok z ľavej strany.

Ďalej mení smer toku na juhovýchod, sprava priberá Bystrý potok a vzápätí taktiež sprava Chotinku a preteká popri osade Kulháň. Ďalej priberá pravostranné prítoky, najprv spod Ostrého vrchu () a potom Vrábeľku. Následne vteká do vodnej nádrže Nemečky () a vstupuje do Podunajskej pahorkatiny, do podcelku Nitrianska pahorkatina.

Tu preteká obcou Nemečky a postupne sa stáča viac na juh. Až ku obci Tvrdomestice vytvára niekoľko meandrov, tečie intravilánom obce a následne za obcou opäť meandruje. Pri osade Mreža sa spája s pravostrannou Železnicou a výrazne rozširuje svoje koryto.

Tok riečky sa potom trojnásobne oblúkovito stáča a vstupuje na územie obce Jacovce, kde vytvára jeden prudký ohyb a následne menšiu sihoť. Potom tečie cez susedné Tovarníky, z pravej strany priberá Slivnicu a ďalej tečie cez Topoľčany juhovýchodným smerom až ku svojmu ústiu do Nitry južne od mesta.

Riečka patrí do kaprového revíru Slovenského rybárskeho zväzu Miestnej organizácie Topoľčany s označením Nitra č. 4, číslo revíru: 2-1430-1-1.

## Referencie

## Iné projekty

Kategória:Rieky na Slovensku
Kategória:Povodie Nitry
Kategória:Vodné toky v Považskom Inovci
Kategória:Vodné toky v Nitrianskej pahorkatine
Kategória:Vodné toky v okrese Topoľčany
Kategória:Vodné toky v okrese Bánovce nad Bebravou
Kategória:Zlatníky
Kategória:Nemečky
Kategória:Tvrdomestice
Kategória:Prašice
Kategória:Jacovce
Kategória:Tovarníky
Kategória:Topoľčany
Europasaurus

**Europasaurus** bol dlhokrký bylinožravý dinosaurus, trpaslíčí sauropód dorastajúci do dĺžky približne 6 metrov. Žil pred 155 až 150 miliónmi rokov na území dnešného Nemecka. Jediný druh je **Europasaurus holgeri**.

## Znaky
thumb|left|Kostra rodu Europasaurus
Podobne ako iné sauropódy zo skupiny Macronaria, aj tento tvor disponoval pomerne silnými lyžicovitými zubami vhodnými na spásanie odolnej vegetácie. Vonkajším výzorom pripomínal Europasaurus oveľa väčšie sauropódy zo skupiny Brachiosauridae. Mal vysokú lebku, dlhý krk vztyčujúci sa od pliec smerom hore, kohútik nad úrovňou bedier a relatívne krátky chvost. Kladistická analýza však ukázala, že priamo do Brachiosauridae nepatril, predstavoval však blízkeho príbuzného ako brachiosauridov, tak titanosaurov. 

## Trpaslíčia veľkosť
Hoci na dnešné pomery predstavoval Europasaurus pomerne veľké zviera, v skutočnosti išlo o trpaslíčiu formu, ktorá vznikla z oveľa väčších predkov. Dôvod pre zmenšenie veľkosti nachádzame zrejme v migrácii prapredkov Europasaura na pomerne malý ostrov, ktorý nedokázal uživiť populáciu obrovských dinosaurov. Podbný prípad trpaslíčej formy sauropódov nachádzame aj u oveľa neskoršieho rodu Magyarosaurus, prípadne u ornitopóda rodu Telmatosaurus. 

## Pozri aj
* Abrosaurus

## Použitá literatúra
* Mateus, O., Laven, T., and Knötschke, N. 2004. *A dwarf between giants? A new late Jurassic sauropod from Germany.* Journal of Vertebrate Paleontology 24(3):90A.

Kategória:Dinosaury z Európy
Kategória:Jurské dinosaury
Kategória:Sauropoda
Zoznam geovedných organizácií

Toto je zoznam organizácií, ktorých pole pôsobnosti spadá do kategórie vied o Zemi.

## Geológia a mineralógia
* Ústavu vied o Zemi Slovenskej akadémie vied (od roku 2015 spája Geologický ústav Slovenskej akadémie vied a Geofyzikálny ústav Slovenskej akadémie vied)
* Medzinárodná mineralogická asociácia
* Medzinárodná únia geologických vied
* Štátny geologický ústav Dionýza Štúra

## Geofyzika
* Geofyzikálny ústav Slovenskej akadémie vied
* Katedra aplikovanej a environmentálnej geofyziky PríF UK

## Glaciológia
* Medzinárodná glaciologická spoločnosť

## Klimatológia
* Medzivládny panel o zmene klímy

## Meteorológia
* EUMETSAT
* Slovenský hydrometeorologický ústav
* Svetová meteorologická organizácia

Zoznam geovedných organizácii
Zoznam geovedných organizácii
Geovedné organizácie
Vedy o Zemi

[thumb|right|Model Zeme s rozčlenením na jednotlivé vrstvy (chýba [hydrosféra a atmosféra).]]

**Vedy  o Zemi** (niekedy označované aj ako **geovedy**) je zastrešujúci pojem pre vedné disciplíny zaoberajúce sa vývojom, stavbou a zložením jednotlivých sfér Zeme. V určitom zmysle ich možno považovať aj za odnož planetológie s tým, že ide o jedinú známu planétu s výskytom života.

## Metódy
Vedy o Zemi používajú rovnaké metódy zisťovania poznatkov ako ostatné vedné disciplíny: pozorovanie prírodných fenoménov, získavanie dát a následné formulovanie a testovanie hypotéz. V geovedách hrajú dáta dôležitú rolu na overovanie hypotéz.

## Vrstvy Zeme
* Geológia opisuje kamennú vrstvu Zeme - zemskú kôru (resp. litosféru – zemskú kôru a časť vrchného plášťa). Delí sa na viaceré odbory: mineralógiu, petrológiu, geochémiu, stratigrafiu, geomorfológiu, sedimentológiu a ďalšie.
* Geodézia a geofyzika sa zaoberajú tvarom Zeme a stavbou vútorných vrstiev (plášťom a jadrom).
* Pedológia sa zaoberá najvrchnejšou časťou litosféry – pôdou, ako aj procesmi jej vzniku.
* Hydrológia a oceánografia popisujú hydrosféru – vodný obal Zeme.
* Glaciológia sa zaoberá vodou na Zemskom povrchu v pevnom skupenstve – kryosférou.
* Atmosférické vedy popisujú plynný obal Zeme – atmosféru. Medzi ne patria meteorológia a klimatológia.
* Biológia popisuje formy života na Zemi – biosféru, no táto je často vyčleňovaná z geovied s argumentom, že primárny záujem geovied leží v neživotnej sfére (aj keď sa prelína so životnou).

Jednotlivé vrstvy sa však prelínajú, tak aj jednotlivé vedné disciplíny nestoja sami o sebe, ale často sú previazané.

## Zoznam hlavných vedných disciplín geovied
### Atmosféra
* Klimatológia
* Meteorológia
** Hydrometeorológia
* Paleoklimatológia

### Biosféra
* Paleontológia
** Palynológia
** Mikropaleontológia
*Biológia

### Hydrosféra
* Hydrológia
** Glaciológia
** Limnológia
* Hydrogeológia
* Oceánografia
** Morská biológia
** Morská geológia
** Chemická oceánografia
** Paleooceánografia
*Glaciológia

### Pedosféra
* Pedológia

### Litosféra a zvyšné geosféry
* Geológia
** Inžinierska geológia
** Environmentálna geológia
** Historická geológia
** Stratigrafia
** Štruktúrna geológia
** Sedimentológia
* Geochémia
* Geomorfológia
* Geofyzika
** Geochronológia
** Tektonika
** Geomagnetizmus
** Seizmológia
* Mineralógia
** Kryštalografia
* Petrológia
* Vulkanológia

### Ostatné
* Geoinformatika
* Geoštatistika
* Geodézia

## Pozri aj

* Zoznam geovedných organizácií
Karpaty (rozlišovacia stránka)

**Karpaty** môže byť:
* pohorie v strednej a východnej Európe, pozri Karpaty
* folklórny súbor, pozri Karpaty (folklórny súbor)
* regionálna televízia na západnom Slovensku, pozri TV Karpaty
* dedina v Poľsku, pozri Karpaty (Poľsko)
* osada v Poľsku, časť obce Miłoszewo, pozri Miłoszewo
* hádzanársky klub, pozri HK Karpaty
* viacero futbalových klubov, pozri FK Karpaty
* vokálno-inštrumentálna skladba Vojtecha Kélera, pozri Karpaty (hudobný obraz)

## Pozri aj
* Karpaty Ľviv, ukrajinský futbalový klub
* Kárpáty, maďarské priezvisko
Chvojnica (prítok Nitry)

**Chvojnica** je potok na Hornej Nitre, na území okresu Prievidza. Je to pravostranný prítok Nitry s dĺžkou 15 km, je tokom IV. rádu.

## Prameň
Pramení v Strážovských vrchoch, v podcelku Zliechovská hornatina, pod sedlom Kolenová v nadmorskej výške cca 780 m n. m.

## Opis toku
Od prameňa tečie juhovýchodným smerom cez Čičermanskú dolinu, sprava priberá najprv prítok z Ovsianskej doliny, následne z Promincľovej doliny, dvojitým oblúkom preteká cez chatovú osadu, priberá ľavostranný prítok z Hlbokej doliny a ďalej tečie cez obec Chvojnica, kde sprava priberá najprv Kamenistú a potom ďalší prítok z (druhej) Hlbokej doliny. Následne vstupuje do Hornonitrianskej kotliny, na riečke je vybudovaná vodná elektráreň. Ďalej Chvojnica rozširuje svoje koryto, preteká obcou Malinová a mení svoj smer toku na juh. Na území obce priberá významnejší pravostranný prítok z Bystrej doliny a za obcou taktiež pravostranný Lukavec. Vzápätí preteká východným okrajom Lazianskeho hája, vytvára niekoľko ohybov koryta a severne od obce Lazany sa stáča na východ. Neďaleko obce Nedožery-Brezany sa vlieva do Nitry.

## Referencie

Kategória:Potoky na Slovensku
Kategória:Povodie Nitry
Kategória:Vodné toky v Strážovských vrchoch
Kategória:Vodné toky v Hornonitrianskej kotline
Kategória:Vodné toky v okrese Prievidza
Bojnianka

**Bojnianka** je riečka na Ponitrí, v okresoch Nové Mesto nad Váhom a Topoľčany. Je to pravostranný prítok Nitry s dĺžkou , je tokom IV. rádu.

Pramení v Považskom Inovci, v podcelku Nízky Inovec, pod Sedlom pod Skalinami (), v nadmorskej výške okolo 

Od prameňa tečie spočiatku južným smerom, na hornom toku priberá niekoľko kratších prítokov. Potom preteká kopaničiarskou oblasťou obce Nová Lehota a stáča sa na juhovýchod. Zľava priberá najprv Lieskový potok, vzápätí prítok () spod Skalky () a ďalej pravostranný prítok z Hradnej doliny () - Hradný potok.

Následne vteká do Podunajskej pahorkatiny, podcelku Nitrianska pahorkatina, časti Bojnianska pahorkatina a tečie viac na juhojuhovýchod územím obce Bojná. Sprava priberá Čížovec a pokračuje cez Veľké Dvorany.

Za obcou riečka meandruje až k susedným Urminciam, kde sa stáča a tečie východným smerom. Preteká okrajom osady Kľačany, v blízkosti obce Chrabrany priberá zľava svoj najvýznamnejší prítok, Zľavský potok. Preteká cez obec, stáča sa na juhovýchod a potom na juh. Ďalej už tečie regulovaným korytom až k svojmu ústiu do Nitry () v blízkosti obce Čeľadince.

## Referencie

## Iné projekty

Kategória:Rieky na Slovensku
Kategória:Povodie Nitry
Kategória:Vodné toky v okrese Topoľčany
Kategória:Vodné toky v okrese Nové Mesto nad Váhom
Kategória:Vodné toky v Považskom Inovci
Kategória:Vodné toky v Nitrianskej pahorkatine
Baba (Malé Karpaty)

**Baba** alebo **Pezinská Baba** () je sedlo v hlavnom hrebeni Malých Karpát, v podcelku Pezinské Karpaty medzi vrchmi Konské hlavy () a Čmeľok ().

Sedlom prechádza cesta II/503 z Malaciek do Pezinka a červeno-značkovaná turistická trasa Štefánikova magistrála (súčasť medzinárodnej európskej trasy E8), vedúca po hrebeni pohoria zo severu na vrch Devín a križuje sa s modro-značenou trasou z Perneka do Pezinku.

Areál Pezinská Baba je v súčasnosti strediskom zimnej aj letnej turistiky. K dispozícii sú tri lyžiarske vleky, dva slalomové svahy s umelým osvetlením, lyžiarska turistická trasa po hrebeni pohoria. Ubytovanie poskytoval horský hotel Baba, viaceré podnikové chaty, sú tu bufety, parkovisko i autobusová zastávka. Priamo v sedle sídli aj pobočka NAMK SR.

## Prístup
* cestou II/503 z Malaciek alebo Pezinka
* po  značenej Štefánikovej magistrále z rázcestia Tri kamenné kopce alebo sedla Javorina
* po  značke z obce Pernek alebo z Pezinka

## Referencie

## Pozri aj
* Pezinská Baba

## Externé odkazy
* Poloha na turistickej mape

Kategória:Sedlá Malých Karpát
Kategória:Rekreačné strediská na Slovensku
Kategória:Turistická značkovaná trasa číslo 0701
Kategória:Geografia okresu Pezinok
Kategória:Geografia okresu Malacky
Vyšehradské sedlo

**Vyšehradské sedlo** () je horské sedlo v pohorí Žiar. Leží nad Jasenovom, približne  západne od Turčianskych Teplíc. 

## Poloha
Nachádza sa v hlavnom hrebeni pohoria a oddeľuje jeho geomorfologické podcelky Sokol na severe a Vyšehrad na juhu. Vystupuje medzi vrchom Vyšehrad () a Páleným vrchom (). Západné svahy odvodňuje Vyšehradný potok do rieky Nitra, vodu z východných svahov odvádzajú prítoky Jasenice do Turca.

Sedlo leží na území Žilinského kraja, okresu Turčianske Teplice a na území obce Jasenovo. V sedle a jeho okolí sa nachádzajú zväčša lúky a pasienky a najbližšími sídlami sú západným smerom situované Vyšehradné a Nitrianske Pravno, východne leží Jasenovo a Rudno. 

## Prístup
Sedlom prechádza významná cestná spojnica Hornej Nitry s Turcom, cesta II/519 z Nitrianskeho Pravna do Jasenova. Taktiež ním prechádza červeno-značkovaná turistická Cesta hrdinov SNP (súčasť E8). Zo sedla vedie náučný chodník k archeologickej lokalite Vyšehrad.

* po  červenej turistickej značke: 
** zo severného smeru z Vríckeho sedla cez Závozy ()
** od juhu z rázc. Žiare cez Vyšehrad ()

## Referencie

## Pozri aj
* Žiar
* Sokol
* Vyšehrad

## Externé odkazy
* Poloha na turistickej mape

Kategória:Sedlá v Žiari
Kategória:Jasenovo
Vrícke sedlo (665,6 m n. m.)

**Vrícke sedlo** alebo **Vríčanské sedlo** () je horské sedlo na pomedzí pohorí Žiar a Malá Fatra. Leží nad Vríckom, približne  severozápadne od Turčianskych Teplíc. Názov má podľa obce Vrícko, ležiacej v údolí severne od sedla.

## Poloha
Oddeľuje podcelky Lúčanská Fatra (podcelok Malej Fatry) na západe a Sokol (pohorie Žiar) na východe. Nachádza sa medzi vrchmi Baran () a Závozy (). Severovýchodne od sedla začína Kláštorská dolina, kým na juhozápade sa nachádza Bazová dolina. Juhozápadne od sedla leží menšia krasová oblasť. Severné svahy odvodňuje potok Studenec do riečky Vríca v povodí Turca, voda z južných svahov je odvádzaná potokom Tmavá do rieky Nitra.

Sedlo leží na rozhraní Žilinského a Trenčianskeho kraja, okresov Martin a Prievidza a zasahuje na územie obce Vrícko a Kľačno. Celé okolie sedla je pokryté hustým lesným porastom a najbližšími sídlami sú severným smerom situované Vrícko a južným ležiace Kľačno.

## Prístup
Sedlom prechádza cestná spojnica Hornej Nitry s Turcom, cesta III/1796 z Kľačna do Kláštora pod Znievom. Taktiež ním vedie červeno-značkovaná turistická Cesta hrdinov SNP (súčasť E8). 

* po ceste z obce Kľačno alebo osady Predvrícko
* po  červeno značenej turistickej trase Cesta hrdinov SNP (súčasť E8):
** od západu z Fačkovského sedla cez rázc. Staré cesty
** od juhu z Vyšehradského sedla cez Závozy ()

## Referencie

## Pozri aj
* Vrícke sedlo () v hlavnom hrebeni Lúčanskej Fatry
* Sokol
* Lúčanská Fatra

## Externé odkazy
* Poloha na turistickej mape

Kategória:Sedlá Malej Fatry
Kategória:Sedlá v Lúčanskej Fatre
Kategória:Sedlá v Žiari
Kategória:Kľačno
Kategória:Vrícko
Kategória:Geografia okresu Prievidza
Kategória:Geografia okresu Martin
Sojuz 28

**Sojuz 28** () bol sovietsky pilotovaný kozmický let v rámci programu Sojuz. Sojuz 28 vyštartoval 2. marca 1978, pričom išlo o tretiu misiu na stanicu Saľut 6. Pri tomto lete sa Vladimír Remek stal prvým človekom vo vesmíre z inej krajiny ako Sovietsky zväz alebo Spojené štáty. Zároveň išlo o prvú misiu programu Interkozmos.

## Priebeh letu
Kozmická loď Sojuz odštartovala popoludní 2. marca 1978 s pomocou rovnomennej rakety z kozmodrómu Bajkonur na území Kazachstanu s dvojčlennou posádkou na palube. Veliteľom lode bol 47-ročný Rus, sovietsky kozmonaut plukovník Alexej Gubarev. Druhým kozmonautom bol Vladimír Remek. Jeho otec bol Slovák, vysoký činiteľ vojenského letectva, jeho matka Češka.

Loď sa po svojom 18. obehu Zeme 3. marca spojila s orbitálnou stanicou Saľut 6, na ktorej bola posádka Georgij Grečko a Jurij Romanenko. Počas pobytu pomáhali základnej posádke v ich vedeckom programe, uskutočnili množstvo televíznych reportáži a tiež šesť experimentov (napr. Chlorella, Extinkce, Morava-Splav), ktoré pripravili čs. odborníci z ČSAV. Dňa 5. marca bola odvysielaná prvá medzinárodná tlačová konferencia z paluby komplexu Sojuz 27 - Saľut 6 - Sojuz 28.

Ráno 10. marca sa kozmonauti rozlúčili s hlavnou posádkou, vrátili sa na svoju loď Sojuz 28 a po 164 hodinách spoločného letu sa od orbitálnej stanice odpojili. Potom s pomocou brzdiaceho motoru zahájili zostup. Loď sa rozpojila na tri časti, samotná kabína sa na padáku zniesla na Zem asi 135 km severne od Arkalyku v Kazachstane. Potom vrtuľníky dopravili kozmonautov do Arkalyku a odtiaľ sa lietadlom vrátili do hotela Kosmonaut v Bajkonure.

Ako všetky misie programu Interkozmos, aj táto trvala približne 7 dní a 21,5 hodín. Bolo to preto, aby nevznikli špekulácie, že Sovietsky zväz uprednostňuje niektorú krajinu pred inou.

## Posádka
*  Alexej Gubarev (2), veliteľ, CPK
*  Vladimír Remek (1), kozmonaut-výskumník, ČSĽA

### Záložná posádka
*  Nikolaj Rukavišnikov, veliteľ, NPO Energija
*  Oldřich Pelčák, kozmonaut-výskumník, ČSĽA

## Iné projekty

## Zdroje
*
*
*  http://mek.kosmo.cz/pil_lety/rusko/sojuz/so-28/index.htm

Kategória:Kozmické lode Sojuz
Kategória:Interkozmos
Kategória:Kozmické lety s ľudskou posádkou
Kategória:Kozmonautika v 1978
Andrew Wiles

**Andrew John Wiles** (* 11. apríl 1953, Cambridge, Spojené kráľovstvo ) je britský matematik žijúci v USA, ktorý sa preslávil svojim dôkazom Veľkej Fermatovej vety, získaným roku 1994. 

Okrem dôkazu Veľkej Fermatovej vety, vytvoreného s pomocou Richarda Taylora, získal ďalšie dôležité výsledky v oblasti  teórie čísel.

V súčasnosti je  Wiles profesorom a vedúcim katedry  matematiky na Princetonskej univerzite. Za svoj najväčší objav bol ocenený celým radom cien a vyznamenaní a je pravdepodobne najslávnejším žijúcim matematikom.

## Literatúra
V češtine o Fermatovom probléme a jeho riešení vyšla kniha *Simon Singh: Velká Fermatova věta (Academia, Praha, 2000)*.

## Referencie

## Iné projekty

## Externé odkazy
*  Wilesov článok z  roku 1995 popisujúci dôkaz  Veľkej Fermatovej vety.  Upozornenie: Súbor má vyše  10 MB, je v angličtine a je úplne nezrozumiteľný pre každého, kto nemá doktorát z teórie čísel alebo blízko príbuzných odborov.

Kategória:Anglickí matematici
Kategória:Nositelia Wolfovej ceny za matematiku
Kategória:Členovia Francúzskej akadémie vied
Kategória:Osobnosti z Cambridgea (Cambridgeshire)
Kategória:Držitelia Copleyovej medaily
Kategória:Vyučujúci na Princeton University
Svinica (prítok Bebravy)

**Svinica** je riečka pretekajúca územím okresov Trenčín a Bánovce nad Bebravou. Je to pravostranný prítok Bebravy, vodohospodársky významný tok, má dĺžku  a je tokom V. rádu. Niekedy sa označuje neštandardizovaným názvom **Svinnica**.

## Prameň
Pramení v Považskom Inovci na severovýchodnom svahu vrchu Inovec () v nadmorskej výške cca , neďaleko Chaty pod Inovcom.

## Opis toku
Spočiatku tečie na severovýchod a priberá niekoľko kratších prítokov z oboch strán. V nadmorskej výške  začína chránené územie pozdĺž toku Svinice, pričom sa ochraňuje pôvodné zachované koryto a brehové porasty horského potoka. Riečka sa potom stáča na východ a vstupuje do Podunajskej pahorkatiny, podcelku Nitrianska pahorkatina, časť Bánovská pahorkatina. Vteká do vodnej nádrže Svinná (končí sa úsek chráneného územia prírodnej pamiatky), neskôr sa stáča, na krátkom úseku tečie na sever a pri osade Ihličie priberá Sviniansky potok zľava. Opätovne sa stáča na východ a preteká obcou Svinná, avšak už juhovýchodným smerom. Na území obce priberá ľavostranný Cípec a neskôr tiež zľava Svitavský potok. Svinica potom pokračuje južným smerom, pričom na  dlhom úseku vytvára vedľajšie rameno. Pri obci Ruskovce sa obe ramená spájajú, z pravej strany vteká Hradniansky potok a následne sa stáča na východ. Napokon sa prudko ohýba, pokračuje juhovýchodným smerom cez Horné Ozorovce a Dolné Ozorovce a v blízkosti mesta Bánovce nad Bebravou ústi do Bebravy.

## Geomorfologické celky
*Považský Inovec, geomorfologický podcelok Vysoký Inovec
*Podunajská pahorkatina, geomorfologický podcelok Nitrianska pahorkatina, geomorfologické časti Bánovská pahorkatina a Bebravská niva

## Prítoky
*pravostranné: Hradniansky potok
*ľavostranné: Sviniansky potok, Cípec, Svitavský potok

## Ústie
Do Bebravy ústi na území mesta Bánovce nad Bebravou, pri mestskej časti Malé Chlievany, v nadmorskej výške približne  

## Obce
Svinica preteká katastrálnymi územiami týchto obcí:
*Trenčianske Jastrabie
*Svinná
*Dežerice
*Malá Hradná
*Ruskovce
*Bánovce nad Bebravou

## Referencie

Kategória:Rieky na Slovensku
Kategória:Povodie Bebravy
Kategória:Vodné toky v Považskom Inovci
Kategória:Vodné toky v Nitrianskej pahorkatine
Kategória:Vodné toky v okrese Bánovce nad Bebravou
Kategória:Vodné toky v okrese Trenčín
Kategória:Trenčianske Jastrabie
Kategória:Veľká Hradná
Kategória:Svinná
Kategória:Malá Hradná
Kategória:Dežerice
Kategória:Ruskovce (okres Bánovce nad Bebravou)
Kategória:Bánovce nad Bebravou
Radiša

**Radiša** môže byť:
*časť obce Žitná-Radiša, pozri Žitná-Radiša
*rieka na Slovensku, pozri Radiša (rieka)
Inovec

**Inovec** môže byť:

* vrch v Považskom Inovci, pozri Inovec (1 041,6 m n. m.)
* vrch v Beskydskom predhorí, pozri Inovec (322,4 m n. m.)
* vodný tok na Slovensku, pozri Inovec (prítok Bebravy)
* Prírodná rezervácia na západných svahoch vrchu Inovec v Považskom Inovci, pozri Považský Inovec (prírodná rezervácia)

## Pozri aj
* Pohronský Inovec
* Považský Inovec
* Veľký Inovec
Liverpool (rozlišovacia stránka)

**Liverpool** môže byť:
* lokalita
** v Anglicku, pozri Liverpool
** v Austrálii, pozri Liverpool (Nový Južný Wales)
** v Kanade, pozri Liverpool (Nové Škótsko)
** v Kostarike v Provincii Limón, pozri Liverpool (Kostarika) 
** v USA:
*** Liverpool (New York)
*** Liverpool (Pensylvánia)
*** Liverpool (Texas)
* futbalový klub z Liverpoolu, pozri Liverpool FC
* vodná prekážka v jazdeckom športe, pozri Liverpool (prekážka)
* mexický reťazec obchodných domov, pozri Liverpool (obchod)
* album skupiny Frankie Goes to Hollywood, pozri Liverpool (album)

## Pozri aj
* earl z Liverpoolu (lord z Liverpoolu)
Aglomerácia (rozlišovacia stránka)

**Aglomerácia** môže byť:
* všeobecne: zhluk, zhlukovanie, zoskupenie, nahromadenie, nakopenie
* v urbánnej geografii a stavebníctve: zoskupenie veľkého počtu obyvateľov alebo priemyslu so vzájomnými vzťahmi v určitej časti krajiny, pozri aglomerácia
* v geológii: mechanizmus zhlukovania kryštálov do väčších celkov
* v technike (všeobecne): fyzikálno-chemický pochod, pri ktorom dochádza za zvýšenej teploty k stlmeľovaniu drobných častíc do väčších celkov požadovanej veľkosti
* v hutníctve: metóda výroby kusovej rudy pražením práškových rúd v aglomeračných peciach, pozri aglomerácia (hutníctvo)

## Referencie
Metamorfóza

**Metamorfóza** (v niektorých kontextoch aj **metamorfovanie**) alebo **premena** môže byť:
* premena, pretvorenie
* v geológii: premena hornín tlakom, teplom alebo chemickými látkami v zemskej kôre, pozri metamorfóza (geológia)
* v zoológii: nepriamy vývoj organizmu cez larválne štádium, pozri metamorfóza (zoológia)
* v botanike: zmena funkcie niektorého základného orgánu rastliny, ktorú sprevádza zmena tvaru, pozri metamorfóza (botanika)
* v mytológii: báj, spravidla starogrécka, v ktorej človek získava novú podstaty premenou na živočícha, rastlinu, kameň, súhvezdie alebo naopak, pozri metamorfóza (báj)
* v hudbe: dielo slovenského skladateľa Eugena Suchoňa - Metamorfózy
Premena

**Premena** môže byť:

* všeobecne: premenenie, zmenenie a podobne
* metamorfóza
* v niektorých kontextoch: konverzia
* názov jednej z poviedok Franza Kafku, pozri Premena (poviedka)
* album speváčky Simy Magušinovej, pozri Premena (album)

## Pozri aj
* látková premena
* premena energie
Nočné svietiace oblaky

[right|thumb|Nočné svietiace oblaky nad fínskym jazerom [Saimaa]]

**Nočné svietiace oblaky** alebo **mračná** (skratka **NLC** z ) sú striebristé oblaky viditeľné na večernej oblohe po západe Slnka. Sú zložené z drobných kryštálikov ľadu a svietia vďaka odrazenému slnečnému svetlu.

## Výskyt
[náhľad|Nočné svietiace oblaky pozorované z [Medzinárodná vesmírna stanica|Medzinárodnej vesmírnej stanice (ISS)]]
Je možné ich pozorovať najčastejšie v období okolo letného slnovratu, keď sa Slnko nachádza 6° až 16° pod horizontom, vrstva pevných častíc vo vrchnej časti mezosféry vo výškach 8085 km je osvetlená slnečným svetlom a súčasne pozadie je dostatočne tmavé. Sú pozorovateľné na severnej aj južnej pologuli, hlavne vo väčších zemepisných šírkach – od 50° do 70°. Ich hrúbka je iba 0,52 km a plošné rozmery až 10 0004 000 000 km². Pozorovať je ich možné niekoľko minút až niekoľko hodín. Teplota v týchto mračnách je okolo 135 K (−138 °C) a pohybujú sa prevažne juhozápadným smerom rýchlosťou okolo 40 m/s. Prvé pozorovanie tohto javu je z roku 1885. Odvtedy tento úkaz naberá na početnosti výskytov ale aj na sile. Existujú teórie podľa ktorých je tento úkaz spojený s klimatickými zmenami a ľudskou činnosťou. Odpoveď na túto i ďalšie otázky spojenými s touto oblačnosťou hľadá družica AIM.

## Charakteristika
Stredný priemer ich častíc bol určený pomocou polarizačných a spektroskopických meraní na 0,3 mikrometra. Priestorová hustota častíc v mraku je okolo 10 000 častíc v kubickom metri. Napriek krátkemu trvaniu tohto úkazu sa podarilo získať vzorky častíc pomocou výškových rakiet, napr. raketou Pandorra už v roku 1968.

## Referencie

## Iné projekty

Kategória:Oblaky
Kategória:Medziplanetárna hmota
Fenické písmo

**Fenické písmo** (resp. abeceda: **fenická abeceda**; slovo *fenické* je kodifikovaný tvar, vyskytuje sa ale zriedkavo aj tvar *foinické* a nesprávne (bohemizmus) *fénické*) je kváziabecedné spoluhláskové písmo, ktoré používali Feničania na zápis feničtiny, severozápadného semitského jazyka. 

Vyvinulo sa z proto-kanaánskej abecedy približne v 11. storočí pred Kr. Malo 22 hlások. Z fenického písma bolo neskôr odvodené hebrejské písmo, arabské písmo, grécke písmo, latinka aj cyrilika.

## Tabuľka fenickej abecedy
*V prvom stĺpci tabuľky je uvedená podoba fenického písmena. Druhý stĺpec obsahuje názov daného písmena. V treťom stĺpci je uvedené, čo pôvodne daný obrázkový symbol vyznačoval. Nasledujú ekvivalenty v odvodených abecedách.*


Kategória:Abecedy
Písmo
Kategória:Písmo
Wolf 457

**Wolf 457** je biely trpaslík v súhvezdí Drak so zdanlivou jasnosťou 13, absolútnou jasnosťou 12,2. Je to jedna z najmenších známych hviezd, jej priemer je iba 0,004 priemeru Slnka. Od Slnka je vzdialená 48,9 svetelných rokov. Na Slovensku je cirkumpolárna. Pomenovaná je po astronómovi menom Charles Wolf.

Kategória:Biele trpaslíky
Kategória:Súhvezdie Drak
Modrá guľová hviezdokopa

**Modrá guľová hviezdokopa** je osobitný druh guľovej hviezdokopy, ktorý bol objavený v Magellanových mrakoch. Tvarom je zhodná s klasickými guľovými hviezdokopami, odlišuje sa však zložením, ktorým pripomína otvorené hviezdokopy.

Obsahuje veľa modrých a bielych horúcich obrov, ktoré sa nenachádzajú v bežných guľových hviezdokopách. Zatiaľ nie je známy ich pôvod, ako aj skutočnosť, prečo sa vyskytujú vo veľkom počte v Magellanových mrakoch, kde tvoria asi 40 % všetkých guľových hviezdokôp, kým v galaxii M 31 je ich iba niekoľko percent.

Pravdepodobne sú to veľmi mladé objekty, na rozdiel od  veľmi starých obyčajných guľových hviezdokôp. Medzi najväčšie známe modré guľové hviezdokopy patrí NGC 1850 vo Veľkom Magellanovom mraku.
Minhag

**Minhag** (hebr. מנהג, „zvyk“, pl. *minhagim*) je v judaizme akceptovaná miestna tradícia alebo súbor tradícií.

Židovské náboženské právo halacha, odvodené v Talmude, je záväzné pre všetkých židov. Okrem nábožensko-právnych ustanovení (*halachot*) však vždy existovali aj lokálne zvyky a obyčaje. Niektoré boli neskôr prijaté všeobecne (napr. používanie pokrývky hlavy) alebo takmer všeobecne (monogamia). Iné sú dodržiavané len niektorými skupinami židovského obyvateľstva, napr. aškenázskymi Židmi, zatiaľ čo ostatné skupiny sa nimi neriadia: ako príklad uveďme zákaz konzumácie ryže a strukovín počas sviatku Pesach. 

## Druhy
* *Staroveké minhagim* - pochádzajú prevažne z talmudických čias a sú dnes považované za všeobecne záväzné
* *Neskoršie minhagim* - riadia sa nimi rozličné skupiny židovského obyvateľstva.
** Židia, ktorí žili na Blízkom východe a v afrických krajinách sa spravidla riadia tzv. *východným (mizrachijským) minhagom*.
** Židia, ktorých predkovia žili v strednej a západnej Európe sa riadia *aškenázskym minhagom*.
** Židia, ktorí pochádzajú zo Stredomoria a z Ázie sa riadia* sefardským minhagom.*
** Chasidi sa obvykle riadia vlastným minhagom.

## Externé odkazy
* Heslo „Custom“ z ''Jewish Encyclopedia''

Kategória:Judaizmus
Kategória:Hebrejské slová a frázy
Štefanovičova ulica (Bratislava)

**Štefanovičova ulica** je ulica v Bratislave v mestskej časti Staré Mesto. Je pomenovaná podľa advokáta a verejného činiteľa Miloša Štefanoviča (1854 - 1904). 

Sídli na nej Ministerstvo financií Slovenskej republiky.

## Blízke ulice
* Šancová ulica
* Štefánikova ulica
* Leškova ulica
* Čajkovského ulica

## Externé odkazy
* Štefanovičova ulica na mape Bratislavy

Kategória:Ulice v Starom Meste v Bratislave
Štefánikova ulica (Bratislava)

right|thumb|Pisztoryho palác

**Štefánikova ulica** je ulica v Bratislave, v mestskej časti Staré Mesto.

Jej pôvodný názov bol **Štefániina ulica** (*Stefánia út*, *Stephaniastraße*), na počesť manželky korunného princa Rudolfa, belgickej princeznej Štefánie. Počas Prvej Česko-slovenskej republiky získala súčasný názov, podľa Milana Rastislava Štefánika (1880 – 1919). Počas obdobia socializmu (s výnimkou Pražskej jari) mala názov **Ulica Obrancov mieru**. Na križovatke s ulicou Palisády sa nachádza svojho času najvýznamnejšia bratislavská kaviareň Štefánka (pôvodne *Stephania*), takisto pomenovaná po princeznej Štefánii.

## Významné budovy
Sídli na nej Slovenská akadémia vied, na Štefánikovej 25 sa nachádza Pistoriho palác, na Štefánikovej 2 Karáčoniho palác, na Štefánikovej 5 stojí bývalý Swetlikov dom a na Štefánikovej 4 bývalá Tauscherova vila.

## Blízke ulice
*Pražská ulica
*Šancová ulica
*Hodžovo námestie
*Štefanovičova ulica
*Leškova ulica
*Gunduličova ulica
*Palisády

## Referencie

## Literatúra
* 

## Iné projekty

## Externé odkazy
* Štefánikova na mape Bratislavy

Kategória:Ulice v Starom Meste v Bratislave
Kategória:Ulice pomenované podľa Milana Rastislava Štefánika
Dinara Michajlovna Safinová

**Dinara Michajlovna Safinová** (), tiež *Dinara Mubinovna Safinová* (), tat. *Dinara Mɵbin qızı Safina* alebo *Динара Мөбин кызы Сафина* (* 27. apríl 1986, Moskva, ZSSR) bola ruská profesionálna tenistka tatárskeho pôvodu. Počas svojej kariéry vyhrala 12 turnajov na okruhu WTA v dvojhre a 8 turnajov vo štvorhre. Je mladšou sestrou tenistu Marata Safina.

## Tréneri
Jej prvým trénerom bola jej mama Rausa Islanova, ale prvým profesionálnym sa stal Glen Schaap.

## Finálové účasti na turnajoch WTA (39)

### Dvojhra - výhry (12)

### Dvojhra - prehry (12)

### Štvorhra - výhry (8)

### Štvorhra - prehry (7)

## Umiestnenie na významných turnajoch

## Iné projekty

## Referencie

## Externé odkazy

* http://www.dinarasafina.com/

Kategória:Ruskí tenisti
Kategória:Súrodenci v tenise
Kategória:Víťazi US Open
Kategória:Víťazky Fed Cupu
Kategória:Športovci tatárskeho pôvodu
Kategória:Ruské osobnosti tatárskeho pôvodu
Kategória:Osobnosti z Moskvy
MTV Unplugged in New York

***MTV Unplugged In New York*** je akustický koncert Nirvany, ktorý bol vydaný ako album. V roku 1996 vyhral cenu Grammy.

## Zoznam skladieb
# „About a Girl“ (Cobain) - 3:37
# „Come as You Are“ (Cobain) - 4:13
# „Jesus Doesn't Want Me for a Sunbeam“ (Kelly/McKee; The Vaselines cover) - 4:37
# „The Man Who Sold the World“ (David Bowie cover) - 4:20
# „Pennyroyal Tea“ (Cobain) - 3:40
# „Dumb“ (Cobain) - 2:52
# „Polly“ (Cobain/Nirvana) - 3:16
# „On a Plain“ (Cobain) - 3:44
# „Something in the Way“ (Cobain) - 4:01
# „Plateau“ (Kirkwood; Meat Puppets cover) - 3:38
# „Oh, Me“ (Kirkwood; Meat Puppets cover) - 3:26
# „Lake of Fire“ (Kirkwood; Meat Puppets cover) - 2:55
# „All Apologies“ (Cobain) - 4:23
# „Where Did You Sleep Last Night?“ (Lead Belly cover) - 5:08

## Zostava
* Nirvana
** Kurt Cobain - spev, gitara
** Krist Novoselic - basgitara, gitara,harmonika
** Dave Grohl - bicie, basgitara,spev
* Pat Smear - gitara
* Cris Kirkwood - basa, gitara, spev
* Curt Kirkwood - gitara
* Lori Goldston - violončelo

Kategória:Albumy Nirvana
Kategória:Koncertné albumy z 1996
Nirvana
Zbojská

**Zbojská** () je horské sedlo v hlavnom hrebeni Veporských vrchov, medzi Bánovom () a Fabovou hoľou (). Oddeľuje podcelky Fabova hoľa na severe a Balocké vrchy na juhu. Južné svahy sú pramennou oblasťou Furmanca, patriaceho do povodia Rimavy, severne od sedla pramení Rohozná.

Sedlom prechádza hranica medzi povodím Hrona a povodím Slanej. Južne od sedla prebieha dolina Furmanec, severozápadne od sedla sa rozprestiera Breznianska kotlina. Ďalšia hranica prechádzajúca sedlom je administratívna - medzi okresmi Brezno a Rimavská Sobota.

Vedie ním významná spojnica - cesta I/72 (predtým II/530) a železničná trať Brezno - Jesenské, ktoré spájajú Horehronie s Gemerom medzi Pohronskou Polhorou a Tisovcom. Sedlom tiež prechádza červeno-značkovaná Rudná magistrála zo sedla Bánovo na Fabovu hoľu ().

V sedle je autobusová zastávka, pod sedlom železničná zastávka. Južne od sedla ležia rekreačné osady Pod Dielom a Bánovo, severne od neho rekreačná osada Predné Kopačno (Predkopačno). Priamo v sedle stojí areál Zbojníckeho dvora (Salaš Zbojská), ktorý ponúka stravovanie, ubytovanie, predaj syrov a Turisticko-informačné centrum. 

## Referencie

## Iné projekty

## Externé odkazy
* Poloha na turistickej mape

## Zdroj
*

Kategória:Turistická značkovaná trasa číslo 0804
Kategória:Sedlá Veporských vrchov
Kategória:Pohronská Polhora
Kategória:Tisovec (okres Rimavská Sobota)
Bánovo (sedlo)

**Bánovo** () je sedlo vo Veporských vrchoch. Vedie ním Rudná magistrála.

## Poloha
Nachádza sa v centrálnej časti Veporských vrchov, v geomorfologickom podcelku Balocké vrchy. Leží v hlavnom hrebeni pohoria, medzi vrchmi Báňova (), Bánovo () a Kostolný vrch (). 

Patrí do okresu Rimavská Sobota a vedie ním hranica katastrálnych území mesta Tisovec a obce Klenovec. Východnú časť odvodňuje Bánovský potok do Furmanca v povodí rieky Rimava, západne je pramenná oblasť Klenovskej Rimavy. 

## Turizmus
Sedlo je významnou križovatkou turistických trás v strednej časti Veporských vrchov. Lokalitou vedie  červeno značkovaná Rudná magistrála, na ktorú sa pripájajú trasy z okolitých sídiel.

### Značené trasy
* po  červenej značke po Rudnej magistrále:
** od severovýchodu zo sedla Zbojská () cez sedlo Diel
** od západu z Klenovského Vepra cez Rozsypok
* po  modrej značke:
** zo západu z Čierneho Balogu cez sedlo Machniarka
** z Tisovca
* po  zelenej značke z Tisovca ()
* po  žltej značke z Pohronskej Polhory () cez rázc. Chlipavice

## Referencie

## Pozri aj
* Rudná magistrála
* Veporské vrchy
* Balocké vrchy

## Externé odkazy
* Poloha na turistickej mape

Kategória:Sedlá Veporských vrchov
Kategória:Turistická značkovaná trasa číslo 0804
Tlstý javor (sedlo)

**Tlstý javor** () je sedlo vo Veporských vrchoch. Vedie ním Rudná magistrála.

## Poloha
Nachádza sa v centrálnej časti Veporských vrchov, na hranici geomorfologických podcelkov Balocké vrchy a Sihlianska planina. Leží v hlavnom hrebeni pohoria, medzi vrchmi Tlstý javor () a Dlhý grúň (). V sedle je autobusová zastávka a cintorín padlých vojakov v 2. svetovej vojny. Oblasť je pokrytá súvislým lesným porastom a patrí do povodia rieky Hron, kde vodu zo severných svahov odvádza Korytársky potok do Vydrova a z južných Kamenistý potok, oba smerujúce do Čierneho Hrona. 

Patrí do okresu Brezno a vedie ním hranica katastrálnych území obce Čierny Balog a Sihla. Sedlom prechádza cesta II/529, ktorá spája Brezno s Hriňovou a červeno-značkovaná Rudná magistrála, vedúca z osady Hronček na Klenovský Vepor ().

## Prístup
* po  červenej značke po Rudnej magistrále:
** od západu z lokality Hronček cez vrch Obrubovanec ()
** od východu z Klenovského Vepra cez Tri chotáre () a osadu Kysuca
* po  žltej značke z Čierneho Balogu-Dobroča
* po ceste II/529 z Čierneho Balogu alebo Hriňovej cez Sihlu

## Referencie

## Pozri aj
* Rudná magistrála
* Veporské vrchy
* Balocké vrchy
* Sihlianska planina

## Externé odkazy
* Poloha na turistickej mape

Kategória:Sedlá Veporských vrchov
Kategória:Turistická značkovaná trasa číslo 0804
Tlstý javor

**Tlstý javor** môže byť:

* vrch vo Veperských vrchoch, pozri Tlstý javor (vrch)
* sedlo vo Veperských vrchoch, pozri Tlstý javor (sedlo)
Animecon (Slovensko)

**Animecon** je festival anime, mangy a japonskej kultúry, ktorý sa koná každoročne od roku 2004. Organizuje ho občianske združenie AnimeCon.sk.

Tretí ročník festivalu sa konal v budove SÚZA (Správa účelových zariadení) na Drotárskej ceste 46 v Bratislave od piatku 30. júna do 2. júla 2006.

Štvrtý ročník sa konal v budove SÚZA od 29. júna do 1. júla 2007.

## Externé odkazy
*Oficiálna stránka 

Kategória:Anime
Kategória:Festivaly na Slovensku
Kategória:Manga
Stonehenge

**Stonehenge** (čítaj stounhendž) je kamenná stavba postavená v kamennej dobe a používaná až do doby bronzovej. Sú to najstaršie slnečné hodiny.

Stavba je situovaná v blízkosti mestečka Amesbury v anglickom grófstve Wiltshire, asi  severozápadne od Salisbury. 

Pozostáva z priekopy, ktorá je obkolesená štruktúrou z kamenných blokov, ktoré sú opäť obkolesené viacerými kruhmi pozostávajúcimi z kameňov. Oba najnápadnejšie kamenné kruhy sú pritom vonkajším kruhom z kamenných pilierov, na ktorých sú položené ďalšie kamene ako trámy. Rovnako ako aj vnútorná štruktúra v tvare podkovy z pôvodne piatich trilitov (po dva nosné kamene, na ktorých je položený krycí kameň – trám). 

Medzitým sa nachádzajú ďalšie štruktúry z menších kameňov a rôzne jamy v zemi. Ďalšie megality ako aj mohyly sa nachádzajú v bezprostrednej blízkosti.

Vznik tejto "stavby" sa dá hrubo rozdeliť do niekoľkých etáp. Skorá etapa stavby s kruhovitou kamennou „stenou“ a priehlbinou sa datuje do obdobia približne 3100 pred Kr. Nápadná megalitická štruktúra bola zhotovená medzi 2500 pred Kr. a 2000 pred Kr. Predpokladá sa, že toto miesto slúžilo ako obradné miesto. Je to postavené tak, aby pri východe a západe slnka svietilo rovno do stredu stavby. 

Ku tomuto miestu sa viaže veľa povestí. Najznámejšia povesť je ešte z čias kráľa Artuša. Podľa tejto povesti mal čarodejník Merlin za pomoci obra postaviť Stonehenge. Ten mu zostrojil tento obradný monument na čary aj liečenie.

## Pozri aj
* Lokality Svetového dedičstva v Európe

## Iné projekty

## Externé odkazy

*Stonehenge - Egyptian solar temple. Egyptian hieroglyphs in Stonehenge
*English Heritage  – všeobecné informácie 

Kategória:Megality
Kategória:Lokality Svetového dedičstva v Spojenom kráľovstve
Kategória:Archeologické lokality v Spojenom kráľovstve
Kategória:Stavby vo Wiltshire
Hermann Hoth

**Hermann „Papa“ Hoth** (* 12. apríl 1885 Neuruppin – † 26. január 1971 Goslar) bol nemecký generál počas druhej svetovej vojny, známy pre svoje víťazstvá vo Francúzsku a na východnom fronte, neskôr po vojne bol 6 rokov väznený za vojnové zločiny; písal knihy o vojenských dejinách.

## Život
### Začiatky v armáde
Narodil sa v meste Neuruppin, ako syn armádneho lekára. Do nemeckej armády vstúpil roku 1904. Bojoval v prvej svetovej vojne ako pešiak. V armáde ostal aj po jej skončení, roku 1935 bol povýšený na generálmajora a poverený velením 18. pešej divízie. Neskôr bol povýšený na generálporučíka a od 10. novembra 1938 velil 15. armádnemu zboru.

### Druhá svetová vojna

Nasledujúceho roku sa zúčastnil útoku na Poľsko. Ďalší rok sa vyznamenal pri útoku na Francúzsko, kde jeho zbor ako prvý prekročil rieku Másu a bol 19. júla 1940 znovu povýšený.

Počas operácie Barbarossa velil 3. tankovej skupine, ktorá pod jeho velením obsadila Minsk a Vitebsk. V októbri 1941 nahradil vo velení 17. armády Carla-Heinricha von Stülpnagela. V júni 1942 prevzal 4. tankovú armádu od Ericha Hoepnera. Ako veliteľ tejto armády sa podstatnou mierou podpísal pod úspechy Wehrmachtu na juhu ZSSR. Spolu v súčinnosti s 6. armádou Friedricha Paulusa sa zúčastnil bitky o Stalingrad. Časti jeho armády boli uväznené v sovietskom obkľúčení, niektoré však boli súčasťou Mansteinových pokusov o prielom na pomoc 6. armáde.

V lete 1943 sa zúčastnil bitky v Kurskom oblúku, kde velil svojej 4. tankovej armáde pri útoku na oblúk z juhu. Po ukončení operácie Citadela, boli nemecké jednotky nútené pod silnými útokmi Červenej armády ustupovať na západ. V novembri 1943 bol počas bojov na Dnepri a pri Kyjeve pozbavený velenia svojich jednotiek a na Hitlerov rozkaz preložený do zálohy, ale teraz už v hodnosti generálplukovníka. Adolf Hitler sa totiž domnieval, že Hoth fyzicky nezvláda velenie a potrebuje odpočinok. Jeho nástupcom sa stal generál Erhard Raus.

V apríli 1945 bol znovu povolaný do služby a až do konca vojny velil časti nemeckého frontu v pohorí Harz.

### Povojnové obdobie
Po vojne bol súdený Norimberským vojnovým tribunálom spolu s ďalšími vysokými armádnymi dôstojníkmi. 27. októbra 1948 odsúdený na 15 rokov žalára za zločiny, ktoré jeho jednotky spáchali na Ukrajine. V roku 1954, bol prepustený, a do svojej smrti sa venoval písaniu kníh. Zomrel v meste Goslar, kde je aj pochovaný.

## Tvorba
**Panzer-Operationen*

## Referencie

## Iné projekty

Kategória:Narodenia v 1885
Kategória:Úmrtia v 1971
Kategória:Nemeckí generáli
Kategória:Nemecké vojenské osobnosti
Kategória:Nemecké osobnosti druhej svetovej vojny
Kategória:Vojnoví zločinci